ഇരട്ടത്താടി അകറ്റാന് ഒരു മാസം മുടങ്ങാതെ ഇങ്ങനെ ചെയ്തു നോക്കൂ. അമിതമായ കൊഴുപ്പ് അടിഞ്ഞ് കൂടുമ്ബോഴാണ് ഇരട്ട താടി ഉണ്ടാകുന്നത്. ഭാരം കൂടുന്നതും ജനിതകപരമായ കാരണങ്ങളും ഇരട്ടത്താടി ഉണ്ടാക്കുന്ന മറ്റ് ഘടകങ്ങളാണ്. എന്നാല് ചെറിയ ചില വ്യായാമങ്ങളിലൂടെ ഇരട്ടത്താടി ഇല്ലാതാക്കാന് സാധിക്കും. തുടര്ച്ചയായ ദിവസങ്ങളില് ഇത്തരം ഫേഷ്യല് വ്യായാമങ്ങള് ചെയ്യണമെന്ന് മാത്രം. ഇരുന്നോ നിന്നോ ഈ വ്യായാമങ്ങള് ചെയ്യാം. വ്യായാമം ചെയ്യാന് ആരംഭിക്കുന്നതിന് മുമ്ബ് മുഖവും കഴുത്തും ഒന്ന് വാം അപ്പ് ചെയാം. അതിനായി ആദ്യം വിരലുകള് ഉപയോഗിച്ച് മുഖവും കഴുതുമെല്ലാം മൃദുവായി മസ്സാജ് ചെയ്യാം. ചെറുതായി മുഖത്തും കഴുത്തിലും വിരലുകള് കൊണ്ട് തട്ടി കൊടുക്കുകയും ചെയ്യാം. ഇനി മുഖം ഓരോ വശത്തേക്കും അഞ്ച് തവണ തിരിക്കുക. മുകളിലേയ്ക്കും താഴേയ്ക്കും ഇങ്ങനെ തന്നെ ആവര്ത്തിക്കാം. ഇനി വ്യായാമം ചെയ്ത് തുടങ്ങാം. ഈ വ്യായാമം ചെയ്യാന് മുഖം പരമാവധി ഉയര്ത്തി സീലിങ്ങിലേയ്ക്ക് നോക്കുക. ഇനി പേര് സൂചിപ്പിക്കും പോലെ സീലിങ്ങിനെ ചുംബിക്കാന് ശ്രമിക്കുന്നത് പോലെ ചുണ്ടുകള് കൂര്പ്പിക്കുക. ഈ സമയത്ത് കഴുത്തിലെ പേശികള് വലിയുന്നത് പോലെ അനുഭവപ്പെടും. 58 സെക്കന്ഡ് വരെ ഈ സ്ഥാനത്ത് തുടര്ന്ന ശേഷം ചുണ്ടുകള് സാധാരണ പോലെ കൊണ്ടുവന്ന, തല താഴ്ത്തി നേരെ നോക്കാം. 10 തവണ ഇത് ആവര്ത്തിക്കുക. മറ്റൊരു രീതിയില് ഈ വ്യായാമം ചെയ്യാന് വായ തുറന്ന് നിങ്ങളുടെ നാവ് പരമാവധി മുമ്ബിലേക്ക് നീട്ടുക. അഞ്ച് വരെ എണ്ണുന്നത് വരെ ഈ പൊസിഷനില് നാവ് ഹോള്ഡ് ചെയ്യുക. അതിന് ശേഷം നാവ് തിരിച്ചെടുക്കുമ്ബോള് വായ അടയ്ക്കുക. 10 തവണ ഇത് ആവര്ത്തിക്കുക. കൈമുഷ്ടികള് താടിക്ക് താഴെ വച്ചുള്ള ഒരു വ്യായാമവും ചെയ്യാവുന്നതാണ്. ഈ ഒരു വ്യായാമം ചെയ്യാനായി കഴുത്ത് നേരെ പിടിച്ച് ഇരിക്കുകയോ നില്ക്കുകയോ ചെയ്യാം. ഇനി നിങ്ങളുടെ രണ്ട് കൈമുഷ്ടികളും ചുരുട്ടി കീഴ്താടിയോട് ചേര്ത്ത് പിടിക്കുക. ഇനി മുഖം നിങ്ങളുടെ കൈമുഷ്ടിയിലേയ്ക്ക് അമര്ത്തണം. ഇരുപതോ ഇരുപത്തിയഞ്ചോ തവണ ദിവസവും ഇങ്ങനെ ചെയ്യുക. Eeeeee Oooooo വ്യായാമം മുഖത്തും കഴുത്തിലും അടിഞ്ഞ് കൂടിയ കൊഴുപ്പകറ്റാന് സഹായിക്കുന്ന മികച്ച വ്യായാമമാണ് ഇത്. ഇത് ചെയ്യാന് ആദ്യം പല്ലുകള് ബലമായി കടിച്ച് പിടിക്കുക. ഇപ്പോള് നിങ്ങളുടെ കഴുത്തിലെ പേശികള് വലിയുന്നത് പോലെ അനുഭവപ്പെടണം. ഇനി Eeeeee എന്ന് പറയുക. ചുണ്ടുകള് പരമാവധി തുറക്കണം, ശ്രദ്ധിക്കുക, ഈ സമയം പല്ലുകള് ചേര്ന്ന് തന്നെയാണ്. ഈ പൊസിഷനും ഒരു അഞ്ച് മുതല് എട്ട് സെക്കന്ഡ് വരെ ഹോള്ഡ് ചെയ്ത ശേഷം പഴയ സ്ഥാനത്തേയ്ക്ക് മടങ്ങാം.അതിന് ശേഷം ചുണ്ടുകള് കൂര്പ്പിച്ച് Oooooo എന്ന് പറയുക. ഇങ്ങനെ ചെയ്യുമ്ബോഴും കഴുത്തിലെ പേശികള് വലിയുന്നത് പോലെ തോന്നണം. ഇതും ഒരു അഞ്ച് മുതല് എട്ട് സെക്കന്ഡ് വരെ ഹോള്ഡ് ചെയ്ത ശേഷം പഴയ സ്ഥാനത്തേയ്ക്ക് തിരികെ വരാം. മേല്പറഞ്ഞവ ചെയുന്നത് വഴി കുറഞ്ഞ സമയത്തിനുള്ളില് ഇരട്ടത്താടിയും തൂങ്ങിയ കവിളുമെല്ലാം പതിയെ അപ്രത്യക്ഷമാകും.